OzLabs/hebrew-wiki-articles huggingface dataset:
סונאטת ארפג'ונה

סונאטה לארפג'ונה ופסנתר (בגרמנית: Sonate für Arpeggione und Pianoforte), המוכרת בשם סונאטת ארפג'ונה, היא סונאטה לכלי קשת ופסנתר, מס' 821 ברשימת דויטש, שכתב פרנץ שוברט בווינה בשנת 1824. הסונאטה היא היצירה המשמעותית היחידה לארפג'ונה (ביסודו גיטרה בעלת קשת) שעודנה קיימת כיום. היא שייכת לאותה תקופה כמו רביעיית המיתרים "העלמה והמוות", כאשר שוברט סבל מעגבת בשלביה המתקדמים ושקע בפרקי דיכאון, בתדירות גדלה והולכת. נראה שהיצירה נכתבה בהזמנת ידידו של שוברט, וינצנץ שוסטר, נגן וירטואוז בארפג'ונה, שהומצא אך שנה קודם לכן. עד שהסונאטה יצאה לאור, לאחר מות המלחין, בשנת 1871, שככה זה כבר ההתלהבות לחידוש שבארפג'ונה ויחד עמה נשכח הכלי עצמו.

כיום מושמעת היצירה כמעט אך ורק בעיבודים לצ'לו ופסנתר או ויולה ופסנתר, שנעשו לאחר זמן, אף כי יש ביצועים גם לגרסאות לכלי נגינה אחרים, בהם קונטרבס, חליל צד וקלרינט, או גיטרה בתפקיד הפסנתר. המעבדים מתמודדים עם הבעיות שמציג המנעד הקטן יותר של כלים אלה, בהשוואה לזה של הארפג'ונה, כמו גם עם התיקונים המתחייבים בארטיקולציה (4 מיתרים לעומת 6).

לסונאטה שלושה פרקים: אלגרו מודראטו, אדאג'ו ואלגרטו. שני הפרקים החיצוניים כתובים בצורת סונאטה בלה מינור, ואילו הפרק האמצעי הוא קנטילנה עדינה במי מז'ור המוליכה ישירות, ללא קיטוע, לפרק השלישי.

היצירה הוקלטה בגרסתה המקורית בביצוע הנגנים הבאים:
* קלאוס שטורק ואלפונס קונטרסקי (1974, אריך-נגן מס' 2533 174 בחברת ארכיב פרודוקציון. (קלאוס שטורק ניגן בארפג'ונה המיוחס לאנטון מיטאייס, תלמידו של ממציא הכלי, גיאורג שטאופר; אלפונס קונטרסקי ניגן בפורטה-פיאנו ברודמאן, שנבנה בווינה בסביבות 1810.
* אלפרד לסינג ויוזף דה בנהאואר (2000-01, ארס פרודוקציון PCD 368 392). כלי הנגינה הם העתק של הנינג אשאואר מכלי שנבנה בראשית המאה ה-19, או בידי שטאופר או בידי מיטאייס ונמצא כיום באוסף כלי הנגינה של קרן מורשת התרבות הפרוסית, ופורטה-פיאנו מתוצרת קונרד גראף בשנת 1824, מבית בטהובן בבון.
* גרהרדט דרמשטדט ואג'ינו קלפר (2005, הקלטות קאוואלי, CCD 242)
* ניקולא דלאטאי ופאול בדורה-סקודה (2006-07, פוגה ליברה FUG529). ההקלטה הזאת נערכה בפירנצה (אקדמיה ברתולומאו כריסטופורי) על ארפג'ונה בנז'מן לה בריג (2001) ופיאנו-פורטה קונרד גראף מסביבות 1820.
* ניקולא דלאטאי ואלן רודייר

בישראל בוצעה היצירה בארפג'יונה על ידי הלל צרי בפברואר 2023.

כתב היד של היצירה שמור בספרייה הלאומית של צרפת.

== פרקי הסונאטה ==
ליצירה שלושה פרקים. ביצוע טיפוסי נמשך מעט יותר מ-20 דקות.
# אלגרו מודרטו
# אדג'ו
# אלגרטו

== עיבודים חשובים ==
* גספאר קאסאדו - קונצ'רטו לצ'לו בלה מינור (קאסאדו-שוברט)
* גוראן זלשר - עיבוד לכינור וגיטרה

== קישורים חיצוניים ==

* [https://gallica.bnf.fr/ark:/12148/btv1b52500001s/f9.item.r=Arpeggione%20schbert| כתב היד של היצירה] בספרייה הלאומית של צרפת.
* 
* [https://www.youtube.com/watch?v=do9UgdfwM5Q פרנץ שוברט - סונאטת ארפג'ונה פרק 1 אלגרו מודרטו] באתר YouTube (בביצוע ניקולא דלאטאי - ארפג'ונה ואלן רודייר - פורטה-פיאנו) 
* [https://www.youtube.com/watch?v=JRFQ85SU_qs פרנץ שוברט - סונאטת ארפג'ונה פרק 2 אדג'ו ופרק 3 אלגרטו] באתר YouTube (בביצוע ניקולא דלאטאי - ארפג'ונה ואלן רודייר - פורטה-פיאנו)

==הערות שוליים==

קטגוריה:יצירות מאת שוברט
ארפג'ונה
קטגוריה:יצירות קאמריות
ג'וזפה מטאו אלברטי

ג'וזפה מטאו אלברטי (באיטלקית: Giuseppe Matteo Alberti; 20 בספטמבר 1685 בבולוניה - 18 בפברואר 1751, בולוניה) היה מלחין וכנר איטלקי בן תקופת הבארוק.

== חייו ==

אלברטי נולד בבולוניה שבאיטליה. בשנת 1705 התקבל כחבר באקדמיה פילארמוניקה. משנת 1709 ניגן בכינור בתזמורת של בזיליקת סן פטרוניו בבולוניה. ב-1721 נבחר לראשונה לנשיא האקדמיה פילארמוניקה, משרה שאליה חזר ונבחר עוד חמש פעמים. ב-1726 התמנה למאסטרו די קאפלה של סן ג'ובאני במונטה וב-1734 התמנה לאותו תפקיד בסן דומניקו.

== מוזיקה ==

יצירותיו של אלברטי הושפעו במידה רבה מויוואלדי והיו מקובלות מאוד באנגליה. עיקר המוזיקה שלו הייתה אינסטרומנטלית. הוא פרסם 12 סימפוניות, 10 קונצ'רטי בשישה קולות לכינורות.

=== רשימת יצירות נבחרות ===

* 10 קונצ'רטי פר קייסה א פר קאמרה (קונצ'רטי כנסייתיים וטרקליניים), אופוס 1 (בולוניה, 1713) 
* אורטוריה "לידת הבתולים" (בולוניה, 1720)
* סונאטה לכינור ובס, אופוס 2 (בולוניה, 1721)
* 12 סינפוניות בנוסח המאה ה-15 'אופוס 2' (כפילות עקב טעות, ללא הרשאת המלחין) (אמסטרדם, 1725)

==קישורים חיצוניים==

==הערות שוליים==

קטגוריה:כנרים איטלקים
קטגוריה:מלחינים מתקופת הבארוק
קטגוריה:מלחינים איטלקים במאה ה-17
קטגוריה:מלחינים איטלקים במאה ה-18
קטגוריה:ילידי 1685
קטגוריה:נפטרים ב-1751
JYJ

JYJ היא להקה שהוקמה על ידי שלושה חברים שפרשו מלהקת הבנים הקוריאנית TVXQ: ג'ונסו, יוצ'אן וג'אג'ונג. הלהקה הוציאה מיני-אלבום ביפן, "The...", האלבום הגיע למקום ראשון בדירוג השבועי על פי מכירות של אוריקון. הלהקה גם הוציאה אלבום בינלאומי, The Beginning, שיצא באוקטובר, 2010.

== היסטוריה ==
JYJ הוקמה כתוצאה מהפסקת פעילותם של TVXQ לזמן לא מוגבל. שלושת חברי הלהקה תבעו את החברה תחתיה פעלו, SM Entertainment, בטענה שהחוזה הנוכחי לא הוגן. בית המשפט האזורי בסיאול פסק לטובת השלושה, דבר שגרם להפסקת החוזה בינם לבין החברה ולפיצול הלהקה: שני חברים נותרו בחברה ושלושה פנו לדרכם.

Rhythm Zone, חברת התקליטים היפנית של TVXQ, הודיעה על תחילת פעילותם של JYJ ביפן באפריל, 2010. הלהקה ביצעה ארבע הופעות חיות בטוקיו ואוסקה ביוני, ובאוגוסט הופיעה בהופעה A-Nation בשיתוף כל האמנים הנמצאים תחת החברה Avex Trax. בהמשך, בספטמבר, הוציאה הלהקה מיני-אלבום בשם "The..." ו-DVD של ההופעות מיוני. שתי ההוצאות זכו להצלחה רבה בהגיעם למקום הראשון בדירוג של אותו השבוע בספטמבר.

שבוע לאחר הצלחת המיני-אלבום וההופעה במצעדים, הודיעה החברה של JYJ שהיא מפסיקה את פעילותם ביפן. לא קיימת סיבה ברורה מדוע הפסיקה החברה את פעילות הלהקה, מכיוון ששני הצדדים מביאים טיעונים מנוגדים.

JYJ החליטו להפסיק לפעול במתכונת של חברה אחת שמנהלת את כל ענייניהם (כפי שנהוג ביפן ובקוריאה הדרומית) וחתמו עם חברות שונות לשיווק הלהקה, הוצאת האלבומים וניהול.

ב-14 באוקטובר 2010, הוציאה לאור הלהקה אלבום בינלאומי באורך מלא, The Beginning. האלבום הוקלט כולו באנגלית, והופק בשיתוף קניה וסט, שהפיק והשתתף בשיר הנושא "Ayyy Girl", ורודני ג'רקינס, שהפיק אלבומים עבור אמנים כמו מייקל ג'קסון, ביונסה, ליידי גאגא ועוד. לאלבום יצאה מהדורה מוגבלת, 99,999 עותקים בלבד, שלפני יציאתה קיבלה כ-400,000 הזמנות מראש.

באוקטובר ובנובמבר, 2010, קידמה הלהקה את האלבום החדש במסע הופעות שעצר בשבע תחנות באסיה ובשלוש תחנות מרכזיות בארצות הברית. בקשת הלהקה לאישור ויזת אמנים בארצות הברית נדחתה, כתוצאה מכך לא היה באפשרותם להופיע בטריטוריית ארצות הברית תמורת כסף. חברי הלהקה לא היו מוכנים לבטל את ההופעות המתוכננות ולכן הכרטיסים לשלוש הופעות נמכרו בחינם.

== דיסקוגרפיה ==
=== אלבומים ===
{| class="wikitable" align="center"
! # אלבום !! מידע !! רשימת שירים !! עותקים שנמכרו
|-
| 1 || The Beginning
* תאריך: 14 באוקטובר 2010
* שפה: אנגלית
||
|| 123,000
|}

==== מיני-אלבום ====
{| class="wikitable" align="center"
! # אלבום !! מידע !! רשימת שירים !! עותקים שנמכרו
|-
| 1 || The...
* תאריך: 8 בספטמבר 2010
* שפה: יפנית
||
|| 169,000
|-
| 2 || Their Rooms: Our Story
* תאריך: 15 בינואר 2011
* שפה: קוריאנית
* האלבום כולל קטעים שנכתבו בידי חברי הלהקה.
||
|| 150,000
|}

=== DVD ===
{| class="wikitable" align="center"
! # DVD !! מידע !! רשימת שירים !! עותקים שנמכרו
|-
| 1 || Three Voices
* תאריך: 28 ביולי 2010
* שפה: יפנית
* מכונה גם: 3hree Voices
||
|| 65,000 
|-
| 2 || Thanksgiving - הופעה חיה באצטדיון טוקיו
* תאריך: 8 בספטמבר 2010
* שפה: יפנית
||
|| 140,000 
|-
| 3 || Three Voices II
* תאריך: 25 במאי 2011
* שפה: יפנית
* עם כתוביות באנגלית, סינית וקוריאנית.
||
|| לא ידוע
|-
|}

== קישורים חיצוניים ==

* 

== הערות שוליים ==

קטגוריה:להקות בנים דרום קוריאניות
קטגוריה:להקות פופ
קטגוריה:להקות קיי-פופ
קטגוריה:להקות שהוקמו בשנת 2010
London '66-'67

London '66-'67 (לונדון 1966–1967) הוא אי-פי וסרט של להקת פינק פלויד, המכיל שתי רצועות "אבודות": גרסה ארוכה של השיר "Interstellar Overdrive", ו"Nick's Boogie". שירים אלה הוקלטו במקור לסרטו של פיטר ווייטהד, "Tonite Lets All Make Love in London" ("בואו נעשה כולנו אהבה הלילה בלונדון") מ-1967, והופיעו בגרסה מקוצרת באלבום הפסקול המקורי של הסרט. הרצועות הופיעו במלואן בפעם הראשונה רק במהדורת 1995 הבריטית של הפסקול, והן ההקלטות המוקדמות ביותר של פינק פלויד הזמינות מסחרית. 
האלבום יצא לאור ב-1995, ובשנת 2005 יצא במהדורה מחודשת ומשופרת הכוללת דיסק אודיו ו-DVD של הסרט המלא, ראיונות וצילומים שונים.
== סדר הרצועות ==
#Interstellar Overdrive – 16:46
#Nick's Boogie – 11:55

== DVD ==
*London '66-'67, הסרט המקורי ובו וידאו באורך מלא של Interstellar Overdrive ו-Nick's Boogie.
*צילומי ראיונות משנות ה-60 עם מיק ג'אגר, דייוויד הוקני, מייקל קיין וג'ולי כריסטי.
*צילומים של הסצנה הלונדונית בשנות ה-60 המאוחרות.
*סקירה כוללת מצד הבמאי פיטר וייטהד.

== מבצעים ==
פינק פלויד:
*סיד בארט – גיטרה חשמלית
*רוג'ר ווטרס – גיטרה באס
*ריצ'רד רייט – אורגן פרפיסה
*ניק מייסון – תופים, כלי הקשה

== הפקה ==
*ג'ו בויד – מפיק מוזיקלי
*ג'ון וודס – טכנאי קול

==קישורים חיצוניים==

קטגוריה:אלבומי 1995
קטגוריה:סרטי 2005
קטגוריה:אלבומי רוק אינסטרומנטלי
קטגוריה:אלבומי פינק פלויד
תותית

ממוזער
תותית (באנגלית: Strawberry Shortcake) היא דמות מצוירת אמריקנית בזיכיון בבעלות חברת כרטיסי הברכה American Greetings. במקור נעשה שימוש בדמות לכרטיסי ברכה ולאחר מכן לבובות, כרזות ומוצרים. כמו כן, נוצרו צעצועי דמויות של החברים והחברות של תותית. בהמשך יצאו גם מספר סדרות טלוויזיה וסרטים על תותית וחבריה.

== סדרות בזיכיון ==
* תותית (סדרת טלוויזיה, 1980)
* תותית (סדרת טלוויזיה, 2003)
* תותית (סדרת טלוויזיה, 2010)

== סרטים בזיכיון ==
* תותית: תותית מחפשת את האביב
* תותית: ספיישל חלום מתוק
* תותית: השמיים הם הגבול

== דמויות בזיכיון ==
*תותית: ילדת התותים. תותית גרה בבית בצורת תות ומגדלת תותי שדה בגינה שלה. חיות המחמד שלה הם פודינג וקוקי.
*עוגית: ילדת העוגות. יודעת להכין עוגות שונות.
*פיצפוצית: ילדת העוגיות. ממציאה. מכינה עוגיות בעזרת מכונה. אוהבת לרקוד.
*תפוזית: ילדת התפוזים. מגדלת עץ תפוזים.
*לימונית: ילדת הלימונים.
*אוכמנית: ילדת האוכמניות. בעלת חנות ספרים. תותית וחברותיה הכירו אותה בפרק "חיית האוכמניות".
*גלידונית: ילדת הגלידה. בעלת סירה המשמשת כבית.
*מנטה: ילדת המנטה. ילדה מרושעת ששונאת ילדות טובות לב. בסוף כל פרק היא הופכת לנחמדה ולומדת לקח חשוב.
*מתוקית (תפוחית): ילדת התפוחים. בסדרה מ-2003 היא הייתה הצעירה בילדות, ובסדרה מ-2010 היא הייתה הרפתקנית, אשר כותבת על ההרפתקאות שלה בבלוג.
*קובי (אוכמני): ילד האוכמניות. קובי מוכשר בסקייטבורד וגר בבית על עץ.
*דובשנית: הסוסה הצעירה של תותית.
*מר חשק: שף מרושע אשר רוצה לגנוב את התותים של תותית כדי להכין עוגות, ולבנות במקום שדה התותים מפעל לעוגות. בעלה של ענבית.
*ענבית: אשתו של מר חשק.
*דובדבנית: ילדת הדובדבנים. מוזיקאית.
*יפית: מעצבת אופנה.
*חמוצית: אחותה התאומה של דובשנית. מתנהגת בצורה שלילית. עובדת בבית הקפה של תותית.
*דובשנית: אחותה התאומה של חמוצית. ביישנית. עובדת בבית הקפה של תותית.
*אדון זחל: זחל דמוי אנוש.
*כוס תה: צב המחמד של תפוחית.
*נסיכת האוכמנים: מלכת האוכמנים האנושיים.
*אוכמן שושן: אוכמן זקן אשר מנהיג את חבורת האוכמנים האנושיים.
*ממתקית
*שוקולית

== קישורים חיצוניים ==
* 

*
סאביניאנוס

סאביניאנוס (בלטינית: Sabinianus; נפטר ב-22 בפברואר 606) כיהן כאפיפיור מ-13 בספטמבר 604 ועד פטירתו.

==ביוגרפיה==
סאביניאנוס נולד בבלרה שליד ויטרבו באימפריה הביזנטית, והיה בנו של בונוס (Bonus). תאריך לידתו אינו ידוע. סאביניאנוס נשלח על ידי האפיפיור גרגוריוס הראשון לכהן כ"אפוקריסיארוס" (הנונציו) בקונסטנטינופול, תפקיד בו פעל עד שנת 597 עת שב לרומא.

במרץ 604 נבחר לכהן כאפיפיור, אולם האישור הקיסרי לבחירתו התקבל מאת קיסר האימפריה הביזנטית רק ב-13 בספטמבר באותה שנה. ה"ליבר פונטיפיקליס" מציין כי בתקופת כהונתו פקד רעב את העיר רומא, וסאביניאנוס מכר חיטה לתושבי העיר במחיר של סולידי אחד לשלושים שקים. החלטה זו ספגה ביקורת שכן גרגוריוס, קודמו, חילק את החיטה בעיתות רעב בלא תשלום.

==קישורים חיצוניים==

* [http://www.newadvent.org/cathen/13291a.htm קורות חיים]
* 
* 

קטגוריה:אפיפיורים בימי הביניים
קטגוריה:נונציו (שגרירים אפיפיוריים)
קטגוריה:אפיפיורים איטלקים
קטגוריה:אפיפיורים במאה ה-7
קטגוריה:ילידי 530
קטגוריה:נפטרים ב-606
ATR

ATR (ראשי תיבות של Aerei da Trasporto Regionale - "מטוסים לתעבורה אזורית") היא יצרנית מטוסים איטלקית-צרפתית, שמניותיה מחולקות בצורה שווה בין התאגידים קבוצת איירבוס וקבוצת לאונרדו.

המטוס הראשון של החברה היה ATR 42, טיסת המבחן שלו התקיימה באוגוסט 1984, וייצורו הסדרתי החל בדצמבר 1985. בסלון האווירי בפריז בשנת 1985 הציגה החברה מטוס גדול יותר - ATR 72, וייצור סדרתי של מטוס זה החל בשנת 1986.

בין לקוחותיה הגדולים של החברה, חברות התעופה הבאות: תאי איירווייז אינטרנשיונל, צ'ק איירליינס, אייר ניו זילנד, אולימפיק איירליינס, לוט פוליש איירליינס, אליטליה, וטארום. חברת ארקיע הפעילה בעבר חמישה מטוסים מסוג ATR 72. חברת ישראייר הפעילה גם היא בעבר את שלושה מטוסי ATR 72. משנת 2024, חברת אייר חיפה מפעילה מטוס אחד מדגם ATR 72-600 ועוד שני מטוסים נמצאים בהזמנה.

גוף המטוס מיוצר במפעל החברה בנאפולי, כנפיו בבורדו, והוא מורכב בטולוז.

== קישורים חיצוניים ==

* 

*
קטגוריה:יצרני מטוסים
קטגוריה:יצרני מטוסים צרפתיים
קטגוריה:יצרני מטוסים איטלקיים
Electronic Sports League

ליגת ה־ESL
Electronic Sports League (או בקיצור: ESL) היא חברת מארגנת אירועי ספורט אלקטרוני ומפיקת תחרויות משחקי וידאו ברחבי העולם, במגוון משחקים שונים בהם משחקי יריות, מרוצים ופעולה.

בשנת 2022, הוכרז כי ESL ופלטפורמת הספורט האלקטרוני FACEIT נרכשות על ידי Savvy Gaming Group (SGG), חברת אחזקות בבעלות קרן ההשקעות הציבורית הסעודית. במסגרת הרכישה, שתי החברות אמורות להתמזג וליצור את קבוצת ESL FaceIt.<ref></ref><ref></ref>

== הצורה בה מתקיימת ומופעלת הליגה ==
בליגת ה־ESL מתייחסים למשחקי הווידאו והמחשב כאל ענף ספורט לכל דבר. במסגרת ליגה זו פועלות ליגות משנה מקומיות ביותר מ־35 מדינות ברחבי העולם, ובהן רשומים בסך הכול כארבעה מיליון שחקנים. 20,000 משחקי ליגה רשמיים מתקיימים מדי יום, ובהם צופים באופן קבוע מיליוני מעריצים באמצעות שידורי הטלוויזיה האינטרנטית של ESL, הנקראת ESLTV. ליגת ESL מחלקת מדי שנה פרסים בשווי מיליוני דולרים, במסגרת הליגה העונתית ובמסגרת אירועי השיא, כגון גביע האלופות לקבוצות, Intel Extreme Masters, וגביע אירופה לנבחרות, Europe National Cup. השחקנים המצטיינים שקוטפים את המקומות הראשונים זוכים בחוזי פרסום בשווי עשרות אלפי דולרים, ומייצגים את המותגים הגדולים בעולם, בנוסף לעשרות אלפי הדולרים שהם מרוויחים בתחרויות עצמן. המתחרים הבולטים מקבלים מעמד של "סופר-סטארס", ומליונים מעריצים אותם ברחבי העולם.

בכל מדינה שבה פועלת ליגת ה-ESL מוקם אתר מקומי הנגיש דרך אתר ESL העולמי. באתר, לכל אחד מהמשחקים הרשמיים מיוחדת ליגה אחת המורכבת משלוש רמות יכולת:
* EPS - ליגה מקצועית
* EMS - ליגת מתקדמים
* EAS - ליגת חובבנים

=== ליגת החובבנים ===
ליגת ה־EAS היא הליגה ברמה הנמוכה ביותר. חלק מהשחקנים המתחרים בה רואים במשחק הנאה, ולא בהכרח ספורט, בעוד שחלקם רוצים להגיע לליגות הגבוהות יותר. הליגה נערכת במתכונת של "לאדרים" (סולמות). כל שחקן יכול לשחק בצורה חופשית, להצטרף לתחרויות או לצאת מהן לפי רצונו ולהפיק את מירב ההנאה מעצם ההשתתפות בליגה.

=== ליגת המתקדמים ===
ליגת ה־EMS היא הליגה ברמת הביניים, ומתחרים בה שחקנים המשחקים להנאתם, אך מעוניינים לשחק ברמה מקצועית גבוהה יותר, ואף להעפיל לליגה המקצועית, ליגת ה־EPS.

=== הליגה המקצועית ===
ליגת ה־EPS היא הליגה הגבוהה ביותר, ומתחרים בה השחקנים הטובים ביותר במשחק הרשמי לאותה מדינה. משחקי הליגה מתקיימים מדי שבוע, מאות צופים מגיעים לצפות במשחקים, ואלפים נוספים צופים בהם דרך אתר האינטרנט.

=== טורנירים ===
מדי שנה נערך טורניר גביע האלופות, ובמסגרתו שולחת כל מדינה את הקבוצה או את השחקן הטובים ביותר בליגת המקצוענים של אותו המשחק, לייצג אותה בתחרות היוקרתית. בנוסף, בכל שנה נערך גם טורניר גביע אירופה לנבחרות, שאליו, בדומה למונדיאל, שולחת כל מדינה את הנבחרות שלה במשחקים השונים, ובהן השחקנים המצטיינים ביותר.

== קישורים חיצוניים ==

* 

* 

==הערות שוליים==

קטגוריה:ספורט אלקטרוני
צ'ארלי מקדונל

צָ'ארלי מֶקדוֹנל (באנגלית: Charlie McDonnell; נולדה ב-1 באוקטובר 1990) היא מוזיקאית ווידאו-בלוגרית בריטית. חשבון היוטיוב הפופולרי שלה הוא בעל הכי הרבה מנויים מהממלכה המאוחדת (נכון לאוקטובר 2011).

== ביוגרפיה ==
מקדונל נולדה וגדלה בבאת', אנגליה, ולה שני אחים. באוגוסט 2010 עברה ללונדון והיא מתגוררת עם חברה, אלכס דיי.

מקדונל פתחה חשבון יוטיוב בשם "charlieissocoollike" באפריל 2007, בו החלה לפרסם ולוגים (וידאו-בלוג) לקהל קטן של צופים. היא הפכה פופולרי באתר כאשר העלתה ולוג המסביר כיצד להגדיל את כמות הצופים ביוטיוב; הסרטון אף הופיע בדף הבית של יוטיוב בבריטניה. הקהל שלה קפץ מ-150 מנויים ל-4,400 בתוך יומיים בלבד.

לכבוד צבירת 25,000 מנויים, ביצעה מקדונל סדרה של 25 אתגרים שניתנו לה מצופיה תחת השם "Challenge Charlie". 

נכון לנובמבר 2021, מספר הצפיות הכולל בערוץ היוטיוב הראשי שלה הוא כ-300 מיליון. נכון לדצמבר 2013, היא מספר 3809 ברשימת היוטיוברים בעלי מספר המנויים הגדול ביותר באנגליה.

באוקטובר 2022, מקדונל יצאה מהארון כטרנסג'נדרית בחשבון האינסטגרם שלה.

== קריירה מוזיקלית ==
מקדונל חברה בלהקת "Chameleon Circuit", שכוללת גם את חברה אלכס דיי, ואת ליאם דריידן, אד (אדפלנט) בלאן ומייקל אראנדה, כולם בעלי וידאו-בלוגים ביוטיוב. שירי הלהקה עוסקים בפרקים ואלמנטים מתוך סדרת הקאלט הבריטית "דוקטור הו". ב-1 ביוני 2009 הוציאה הלהקה אלבום בכורה הנושא את שמה. ב-12 ביולי 2011 הוציאה הלהקה את אלבומה השני "Still Got Legs".

מדי פעם מפרסמת מקדונל בערוץ היוטיוב שלה קטעי וידאו מוזיקליים, ביניהם "שיר על קופים", "שיר על אקנה", "שיר על אהבה", "אהבה כימית", "דואט עם עצמי" (שזכה ליותר מ-6 מיליון צפיות) ועוד, הזוכים לפופולריות. שירים אלו ואחרים הופיעו באלבום הסולו שהוציאה מקדונל ב-1 בדצמבר 2010, תחת השם "This Is Me".

ב-2010 הקימה מקדונל ביחד עם שלושה וידאו-בלוגרים אחרים להקה בשם "Sons Of Admirals". הסינגל הראשון שלהם יצא באמצעות יוטיוב ב-14 ביוני 2010 בערוץ של מקדונל; הסינגל כלל גרסת כיסוי לשיר "Here Comes My Baby" של הזמר קט סטיבנס. הלהקה ביצעה גרסאות כיסוי לשירים נוספים, בהם לשיר הנושא של סדרת הילדים "ארתור", "Believe In Yourself". חברי הלהקה הודיעו על פירוקה הרשמי בתחילת חודש מאי, 2011.

==אזכורים בתקשורת==
מקדונל התראיינה ברשת BBC על מעמדה ככוכבת עולה ביוטיוב. ב-10 באוקטובר 2010 הופיעה עם להקתה בעיתון הבריטי "סאן". בנוסף הוזמנה ל"אזור המיוחד של E3" והייתה אחת מ-30 אנשי VIP מכל העולם שניסו את Natal; את מעשיה ב-E3 תיארה מקדונל בערוץ יוטיוב נפרד, הנקרא "CharlieAtE3".
בשנת 2009 הנחתה מקדונל את מאחורי הקלעים של הסדרה דוקטור הו.

== קישורים חיצוניים ==

* 

* [https://web.archive.org/web/20101114080418/http://dailybooth.com/coollike צ'ארלי מקדונל] ב-dailybooth

==הערות שוליים==

קטגוריה:מוזיקאים בריטים
קטגוריה:יוטיוברים בריטים
קטגוריה:בריטים שנולדו ב-1990
שמואל שילה (משפטן)

שמואל שילה (שימל; 1936 – 15 באפריל 2016) היה פרופסור במחלקה למשפטים באוניברסיטה העברית וראש המכללה האקדמית הרצוג.

==ביוגרפיה==
שילה נולד ב-1936 בברוקלין, למד ספרות אנגלית והיסטוריה בישיבה יוניברסיטי בראשות הרב יוסף דב סולובייצ'יק. ב-1955 הגיע לישראל לביקור במסגרת תוכנית שיזמו הסוכנות היהודית וגופים נוספים להבאת סטודנטים מחו"ל לישיבות ישראליות. הוא שב לארצות הברית, ובגיל 21 לאחר סיום לימודי התואר הראשון עלה לישראל, למד בישיבת מרכז הרב והוסמך לרבנות על ידי הרב יצחק אייזיק הלוי הרצוג. 

בהמשך למד משפטים באוניברסיטה העברית, והתמחה במשפט העברי. נושא הדוקטורט שלו היה "דינא דמלכותא דינא" והוא נעשה תחת הנחייתו של פרופ' מנחם אלון. תחום נוסף בו עסק שילה הוא דיני ירושה, ואף חיבר בנושא זה שלושה ספרים.

בשנת 1973 זכה שילה ב"פרס בן מאיר למחקר המשפט העברי".

במשך שנים רבות עסק במחקר ובהוראה בפקולטה למשפטים באוניברסיטה העברית, שימש כראש המכון לחקר המשפט העברי וערך את שנתון המשפט העברי. בין השנים 2008–2010 כיהן כראש מכללת יעקב הרצוג, באלון שבות. בראיון עמו אמר כי שני התחומים, חינוך ומשפט, הם הבסיס לכל חברה. "בלי חוק ובלי חינוך אין חברה".

=== משפחה ===
שילה היה נשוי להיסטוריונית פרופ' מרגלית שילה, ואב לחמישה ילדים, בהם נפתלי שילה, שופט בבית המשפט המחוזי בתל אביב וד"ר אלחנן שילה, מרצה לפילוסופיה.

שילה התגורר בשכונת קטמון בירושלים.

==ספריו==
* דינא דמלכותא דינא, 1975
* פירוש לחוק הירושה תשכ"ה 1965, נבו הוצאה לאור, 1992 (3 חלקים)
* [https://www.daat.ac.il/daat/ktav_et/maamarim/shilo-15-12-21.pdf המשפט העברי, ההלכה ומדינת ישראל: מאמרים, נאומים וראיונות מן העזבון], הוצאת המשפחה, תשפ"ב.

==לקריאה נוספת==
* חיים נבון, הדיינים אינם בקיאים, ריאיון עם פרופ' שמואל שילה, מקור ראשון כ"ו שבט תשס"ט
 
==קישורים חיצוניים==
* [http://law.huji.ac.il/segel.asp?staff_id=14&cat=415&in=415 פרופ' שמואל שילה], אתר האוניברסיטה העברית 

* בת שבע פומרנץ, [https://web.archive.org/web/20110728093105/http://www.itu.org.il/Index.asp?ArticleID=12565&CategoryID=1459&Page=1 "בלי חוק ובלי חינוך - אין חברה"], אתר הסתדרות המורים
ממאמריו
* 
* 
* 
* 
* 

קטגוריה:סגל האוניברסיטה העברית בירושלים: משפטים 
קטגוריה:ישראלים ילידי ארצות הברית
קטגוריה:עולים בשנות ה-1950
קטגוריה:חוקרי משפט עברי
קטגוריה:בוגרי ישיבת מרכז הרב
קטגוריה:בוגרי ישיבה יוניברסיטי
קטגוריה:בעלי תואר דוקטור מהאוניברסיטה העברית בירושלים
קטגוריה:המכללה האקדמית הרצוג
קטגוריה:סגל מכללת הרצוג
קטגוריה:ציונות דתית: אנשי חינוך
קטגוריה:נשיאי מכללות בישראל
קטגוריה:קטמון: אישים
קטגוריה:ישראלים שנולדו ב-1936
קטגוריה:ישראלים שנפטרו ב-2016
קטגוריה:יהודים הקבורים בהר המנוחות
ג'ין רובינסון

ויקי ג'ין רובינסון (באנגלית: Vicky Gene Robinson נולד ב-29 במאי 1947 בקנטקי, ארצות הברית) הוא הבישוף התשיעי של הכנסייה האפיסקופלית בדיוקסיית ניו המפשייר שבארצות הברית. רובינסון נבחר בשנת 2003 ונכנס לתפקיד ב-7 במרץ 2004, לאחר שמילא את תפקיד העוזר לבישוף באותה הדיוקסה.

רובינסון זכה להכרה רחבה בהיותו הכומר הראשון בהיסטוריה של הנצרות שהוא הומוסקסואל מחוץ לארון אשר מונה אי פעם לתפקיד בישוף בזרם נוצרי מרכזי. נטייתו המינית הייתה ידועה בחוגים קטנים כבר בשנות ה-70 כאשר למד במדרשה, הוסמך, נישא והקים משפחה. הוא הצהיר ברבים על נטיותיו המיניות בשנות ה-80 והתגרש מאשתו. מאז חי רובינסון עם בן זוגו, מארק אנדרו.

כאשר עלתה הסמכתו לבישוף לדיון בוועדת הכנסייה האפיסקופלית על מנת לאשרר את המינוי, הפך הדיון לסוגיה שנויה במחלוקת ועורר ויכוח עז אך לבסוף אושרר המינוי ברוב של 62 תומכים מול 45 מתנגדים. המינוי עורר תרעומת בקרב חברי הכנסייה בכל רחבי העולם, אך בעיקר בקרב המאמינים באפריקה, המהווים רוב בקרב חברי הכנסייה האנגליקנית בעולם. מנהיג הכנסייה, הארכיבישוף מקנטרברי רואן ויליאמס, פרסם בעקבות המינוי דוח מיוחד ובו קרא לכנסייה בארצות הברית להקפיא את מינויים של הומוסקסואלים נוספים. לאחר מינויו פרשו כמה קהילות שמרניות מהכנסייה ועברו להשתייך לבישוף אחר שמחוץ לה, מהלך שכונה "ההיערכות האנגליקנית המחודשת".

פרשת מינוי התקדימי סוקרה בהרחבה בכלי התקשורת בארצות הברית ובעולם, ועל סיפור חייו נכתב ספר והוא הובא בסרט "כתוב בתורה". בינואר 2009 נבחר רובינסון על ידי נשיא ארצות הברית ברק אובמה להיות איש הדת שיפתח את אירועי שבוע ההשבעה לנשיאות. באותה שנה זכה רובינסון בפרס הליגה ההומו-לסבית נגד השמצה.

ב-2013 פרש מתפקידו.

==קישורים חיצוניים==

* 
* [https://web.archive.org/web/20121029150828/http://www.nhepiscopal.org/images/stories/Biography___updated1.pdf ביוגרפיה של ג'ין רובינסון]
* [http://www.guardian.co.uk/international/story/0,3604,1074456,00.html ג'ין רובינסון] - סקירה בעיתון הגארדיאן
* [http://gay.netscape.com/story/2007/01/24/netscape-interviews-rev-gene-robinson-at-2007-sundance-film-festival ריאיון עם ג'ין רובינסון] לרגל צאת הסרט "כתוב בתורה".

==הערות שוליים==

קטגוריה:כמרים אמריקאים
קטגוריה:להט"בים אמריקאים
קטגוריה:בישופים אנגליקנים
קטגוריה:אמריקאים שנולדו ב-1947
פאול בדורה-סקודה

פאול בדורה-סקודה (בגרמנית: Paul Badura-Skoda; 6 באוקטובר 1927 – 25 בספטמבר 2019) היה פסנתרן אוסטרי.

== חייו ==
בדורה-סקודה נולד בווינה ולמד נגינה בפסנתר וניצוח בקונסרבטוריון הווינאי מ-1945 עד 1948 ואחר בכיתות אמן של אדווין פישר, שהשפיע עליו מאוד. בשנת 1948 ניגן לראשונה בקונצרט ומכאן ואילך המשיך ויצא לסיורי הופעות ברחבי העולם. בשנים 71–1966 שהה בארצות הברית כאמן הבית באוניברסיטת ויסקונסין. תוכניות הרסיטלים שלו התמקדו במלחינים אוסטרים מן המאה ה-18, אך הוא ניגן גם מוזיקה עכשווית; פרנק מרטין הקדיש לו את הקונצ'רטו השני שלו.

בדורה-סקודה אסף כלי מקלדת היסטוריים ובאמצעות מחקריו הוא השתדל להגיע בביצועיו לדיוק רב ככל האפשר בהוראות הביצוע ובגוני הצליל המקוריים. הוא הרבה להקליט, בפסנתרים תקופתיים ומודרניים; בין היתר הקליט את מכלול הסונאטות של בטהובן ושוברט. בנוסף לנגינה, בדורה-סקודה עסק גם בהלחנה. הוא חיבר מספר רב של קדנצות לקונצ'רטי מן התקופה הקלאסית.

נפטר ב-25 בספטמבר 2019.

== מבחר מכתביו ==
 <div style="direction: ltr;">

with E. Badura-Skoda: Mozart-Interpretation (Vienna and Stuttgart, 1957; Eng. trans., 1962/R as Interpreting Mozart on the Keyboard)

‘Chopin’s Influence’, Frederic Chopin: Profiles of the Man and the Musician, ed. A. Walker (London, 1966, 2/1973 as The Chopin Companion), 258–76

with J. Demus: Die Klaviersonaten von Ludwig van Beethoven (Wiesbaden, 1970, 2/1974)

‘Eine ungedruckte Brahms-Kadenz zu Mozarts D-Moll-Konzert KV 466’, ÖMz, xxxv (1980), 153–6

‘Von der Vieldeutigkeit der musikalischen Notation’, Logos musicae: Festschrift für Albert Palm, ed. R. Görner (Wiesbaden, 1982), 3–7

‘A propos de l’interprétation des oeuvres de Frédéric Chopin’, Sur les traces Frédéric Chopin, ed. D. Pistone (Paris, 1984), 113–30

Bach-Interpretation: die Klavierwerke Johann Sebastian Bachs (Laaber, 1990; Eng. trans., 1993, as Interpreting Bach at the Keyboard)

‘Mozart’s Trills’, Perspectives on Mozart Performance, ed. R.L. Todd and P.F. Williams (Cambridge, 1991), 1–26

Rudolf Klein/Martin Elste
</div>

== מקור הערך ==
* רודולף קליין ומרטין אלסטה, "פאול בדורה סקודה", מילון גרוב למוזיקה ומוזיקאים אונליין

== קישורים חיצוניים ==

* 

<div style="direction: ltr;">
* [http://www.badura-skoda.com/ Paul Badura-Skoda's Homepage]. The information above is largely adapted from [http://www.badura-skoda.com/enbiographie.htm the biography] given on this homepage.
* [http://genuin.de/en/03_k.php?k=2 CDs of Badura-Skoda released by label GENUIN]
* [https://web.archive.org/web/20060515060118/http://streams.wgbh.org/scripts/player.php?launch=badura_skoda Hear Paul Badura-Skoda in concert] from [http://www.wgbh.org/classical WGBH Radio Boston]
* [http://www.bruceduffie.com/badura-skoda.html Interview with Paul Badura-Skoda] by Bruce Duffie, March 7, 1989
</div>

קטגוריה:פסנתרנים אוסטרים
קטגוריה:מלחינים אוסטרים
קטגוריה:מבצעים בכלים אותנטיים
קטגוריה:אוסטרים שנולדו ב-1927
קטגוריה:אוסטרים שנפטרו ב-2019
סוואמי ויווקאננדה

סוואמי וִיוֵוקָאנַנְדַה (מסנסקריט: स्वामी विवेकानन्द; Swami Vivekānanda; בבנגלית: , Shami Bibekānondo; 12 בינואר 1863 – 4 ביולי 1902) היה אחד מהמאסטרים הגדולים של היוגה, והראשון שהשפיע בצורה משמעותית על הפצת היוגה בעולם המערבי. בספרו "רָאגַ'ה יוֹגַה" – אחת הקלאסיקות החשובות על הרבדים העמוקים של תורת היוגה – הסביר בבהירות ובחדות את המסתורין של תורת היוגה.

==ביוגרפיה==
נולד בשנת 1863 בכלכותה בשם נארנדראנט ("נארן") דאטא (Narendranath Datta) לעורך דין שעבד בבית המשפט של כלכתה, למשפחה השייכת לרובד הנמוך של ברהמינים ומתפרנסת באופן מסורתי מהעתקת כתבי יד. בשם "ויווקאננדה" החל להשתמש לפני שנסע לארצות הברית. באמצע שנות העשרה לחייו החל ללמוד בקולג' של כלכותה. הוא הצטרף לתנועת ברהמו-סמאז' – תנועה של הינדואיזם מודרני שעיקריה התכחשות לפולחנים הקדומים ולכהונת התרמית, שחרור נשים וביטול נישואי ילדים. במהרה עזב את הקבוצה. 

בנובמבר 1881 הוזמן ויווקאננדה לשיר בבית שבו התארח סרי ראמאקרישנה, אחד מהוגי הדעות הגדולים של הודו, והלה הזמינו לבקר אותו במקום מגוריו במקדש דקשינסוואר. מאז נהג לבקרו לעיתים קרובות והחל נמשך למעגל החניכים הצעירים, עד אשר הפך לנזיר. בשנת 1893 הפליג ממומבאי דרך הונג קונג ויפן לוונקובר ומשם נסע ברכבת לשיקגו על מנת לייצג את ההינדואיזם בפרלמנט העולמי של הדתות במסגרת התערוכה העולמית של שיקגו (1893), שם היה לאחד מבכירי הדוברים. 

ויווקאננדה הציג את ההינדואיזם כמכוון אל האחדות בין הנשמה הלכאורה פרטית של האדם והאלוהות האחת הכללית. לדעתו, כל הדתות מובילות אל האיחוד השלם והמוחלט בין הנשמה לאלוהות האחת. בפרלמנט הוא פנה אל הנוכחים במשפט הידוע "אחי ואחיותיי באמריקה" אשר הדהים את הקהל שמחא כפיים בהתלהבות. לאחר פרלמנט הדתות הרצה במקומות שונים בארצות הברית והפיץ את גרסתו ליוגה ולפילוסופיה הודית. לבקשת תלמידיו ייסד את ארגון הוודאנטה הראשון באמריקה. הוא קיבל שתי הצעות עבודה, אחת לשמש יושב ראש החוג לפילוסופיה מזרחית באוניברסיטת הרווארד והצעה דומה מאוניברסיטת קולומביה אך דחה את שתי ההצעות באומרו שכנזיר הוא לא יכול להקדיש את עצמו לעבודה כזו. הוא שב להודו ונפטר ב-4 ביולי 1902. ביקורו של ויווקאננדה בארצות הברית וההרצאות שלו על פילוסופיית הוודאנטה ושיטות היוגה השונות איפשרו בפעם הראשונה לאנשים במערב להציץ לתוך תוכני הלימוד של הרישים הגדולים של הודו.

==קישורים חיצוניים==

* [http://www.ramakrishnavivekananda.info/vivekananda/complete_works.htm מכלול כתביו] 
* [https://web.archive.org/web/20080515051503/http://vivekananda.org/biography.asp ביוגרפיה] 
* [https://web.archive.org/web/20130930164831/http://briguyoga.co.il/main.asp?article_id=89&id=153&onload=yes&tp=0&idd=112 ביוגרפיה] 
* [http://www.swamij.com/swami-vivekananda-1893.htm תמליל נאומו בפרלמנט הדתות] 
* 
* 

קטגוריה:הינדואים
קטגוריה:פילוסופים של המאה ה-19
קטגוריה:מורים רוחניים הודים
קטגוריה:פילוסופים הודים
קטגוריה:בנגלים
קטגוריה:מיסיונרים
קטגוריה:נזירים
קטגוריה:צמחונים הודים
קטגוריה:ילידי 1863

קטגוריה:נפטרים ב-1902
קטגוריה:מונצחים בשלט כחול של ארגון המורשת האנגלית
אלפונסו פורטיו

אלפונסו אנטוניו פורטיו קבררה (בספרדית: Alfonso Antonio Portillo Cabrera; נולד ב-24 בספטמבר 1951) הוא נשיא גואטמלה לשעבר.

אלפונסו פורטיו ניצח בבחירות לנשיאות בשנת 2000 לאחר שהבטיח לסייע לעניים ולחלק מחדש את התקציבים והמשאבים במדינה.

לאחר סיום כהונתו נמלט למקסיקו בשל האשמות נגדו. בשנת 2008 הוא הוסגר לגואטמלה ושוחרר בערבות. בתחילת 2010 נעצר על ידי משטרת גואטמלה לאחר שארצות הברית ביקשה להעמדו לדין באשמת הלבנת כספים ודרשה את הסגרתו. בכתב האישום שהגיש בית המשפט הפדרלי בניו יורק נכתב שפורטיו מואשם במעילה של מיליוני דולרים מכספי ציבור במהלך תקופת נשיאותו בשנים 2000-2004, לפי כתב האישום הכספים שנגנבו הולבנו לאחר מכן באמצעות בנקים בגואטמלה ובארצות הברית. בשנת 2013 הוסגר לארצות הברית. במשפט הודה פורטיו בניסיון להלבין בארצות הברית 2.5 מיליון דולר. את הכסף קיבל כשוחד מטאיוואן בתמורה להמשך ההכרה של גואטמלה במדינה זו. בפברואר 2015 סיים את ריצוי עונשו בכלא בדנוור, וחזר למולדתו.

==קישורים חיצוניים==

קטגוריה:נשיאי גואטמלה
קטגוריה:אישים שהוסגרו
קטגוריה:אישים שהוסגרו לארצות הברית
קטגוריה:מורשעים בעבירות שוחד
קטגוריה:ילידי 1951
קמטניים

קמטניים (שם מדעי: Anguidae) היא משפחה של לטאות מסדרת הקשקשאים. הקמטניים נפוצים בחצי הכדור הצפוני. במשפחה 88 מינים.

== מאפיינים ==
הקמטניים הם בעלי רגליים קצרות או חסרי רגליים. בתוך הקשקשים שלהם משובצות פלטות עצם הנקראות osteoderms, כך שגופם נעדר גמישות. הלשון של הקמטניים מפוצלת. חלק מהקמטנים מטילים ביצים ואחרים מגדלים ביצים בתוך הרחם ומשריצים את צאצאיהם לאחר שבקעו מהביצים. כל הקמטנים הם אוכלי בשר הניזונים מפרוקי-רגליים שונים ובעלי חוליות קטנים.

המין היחיד ממשפחת הקמטניים המתגורר בישראל הוא קמטן החורש.

== מיון ==
*משפחת קמטניים (Anguidae)
**תת-משפחת Anguinae
***Anguis (בו 2 מינים)
***Dopasia (בו 6 מינים)
***מין יחיד Hyalosaurus koellikeri
***Ophisaurus (בו 4 מינים)
***מין יחיד קמטן החורש (Pseudopus apodus)
**תת-משפחת Diploglossinae
***Celestus (בו 25 מינים)
***Diploglossus (בו 19 מינים)
***Ophiodes (בו 4 מינים)
**תת-משפחת Gerrhonotinae
***קמטן תניני (Gerrhonotus) (בו 4 מינים)
***Abronia (בו 27 מינים)

== גלריה ==
<gallery mode=packed>
קובץ:Blindschleiche Anguis fragilis.jpg|Anguis fragilis
קובץ:Benny Trapp Anguis cephallonicus.jpg|Anguis cephallonica
קובץ:Elgaria multicarinata03.jpg|Elgaria multicarinata
קובץ:Arboreal Alligator Lizard Abronia graminea 2900px.jpg|Abronia graminea
קובץ:Ophisaurus attenuatus in Elatia forest.jpg|Ophisaurus attenuatus
</gallery>

== קישורים חיצוניים ==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1825
The Beginning

The Beginning הוא האלבום הראשון באורך מלא של הלהקה JYJ.
<br />

== רקע ==
The Beginning תוכנן לצאת בתאריך ה-12 באוקטובר 2010. אך מספר ההזמנות מראש היה גדול, ולא היה ניתן לספק את הסחורה בזמן, ועל כן נדחתה הוצאת האלבום ביומיים.

הפקת האלבום כללה מספר אמנים מוערכים בתעשייה. JYJ שיתפו פעולה עם קניה וסט שהפיק ואף השתתף בשיר הנושא של האלבום, Ayyy Girl. את האלבום עצמו הפיק רודני ג'רקינס, שהפיק אלבומים גם עבור אמנים כמו מייקל ג'קסון, ויטני יוסטון, ביונסה וליידי גאגא. בנוסף, זוהי הפעם הראשונה שהקליטו JYJ אלבום באנגלית.

לאלבום שתי גרסאות: גרסה רגילה ומהדורה מוגבלת. למהדורה המוגבלת יצאו 99,999 עותקים בלבד.
<br />
== תרומת חברי הלהקה ==
כל אחד משלושת חברי הלהקה תרם בהלחנת שיר עבור האלבום. <br /> ג'אג'ונג הלחין את "Still in Love", ג'ונסו את "I Can Soar" ויוצ'אן את "I Love You".
<br />
== רשימת שירים ==
# הקדמה
# Ayyy Girl (בשיתוף מאליק יוסף וקניה וסט)
# Empty
# Be My Girl
# Still in Love
# I Love You (בשיתוף עם Flowsik)
# I Can Sour
# Be The One

=== גרסת המהדורה המוגבלת ===
גרסה זו כוללת את שמונת השירים הכלולים בגרסה הרגילה בתוספת:<br />
שלושה שירים בונוס:
# Ayyy Girl (גרסת הרמיקס)
# Empty (גרסת הרמיקס)
# Be My Girl (גרסת הרמיקס)
<br />
בנוסף כלול במהדורה המוגבלת:
# אלבום תמונות
# 16 תמונות נפרדות
# חולצה
# פוסטר

==קישורים חיצוניים==

קטגוריה:אלבומים באנגלית
קטגוריה:אלבומי חברת וורנר מיוזיק גרופ
משה אבן תיבון

משה בן שמואל אבן תיבון (נפטר ב-1283 בערך) היה מתרגם, רופא ופילוסוף במאה ה-13, בן ל.

== תולדותיו ==
במקצועו היה רופא, ולאחר שנאסר על היהודים בפרובינצה לעסוק ברפואה, התמסר למלאכת התרגום. כאביו וסבו תרגם גם הוא כמה מספרי הרמב"ם, בהם, "ספר המצוות", "מלות ההגיון", שאת תרגומו העברי תרגם סבסטיאן מינסטר ללטינית וספרים רפואיים נוספים. כן תרגם מספרי אריסטו וספרים נוספים בתחומי הרפואה, בתחומי הפילוסופיה ובתחומים הנדסיים.

חיבר כמה ספרים שרובם לא הגיע לידינו, ומקצתם נמצא עדיין בכתבי יד. פירושו לשיר השירים נדפס בשנת תרל"ד על ידי חברת "מקיצי נרדמים".

משה אבן תיבון נהג לרשום בכל תרגום את שנת העתקתו, ומזה ניתן לשער את שנת פטירתו בסביבות 1283.

== תרגומיו ==
בעוד סבו ואביו תרגמו רק מספר מצומצם של חיבורים, תרגם משה אבן תיבון ספריה שלימה. תרגומיו הפכו לנכס צאן ברזל לדורות של חכמים וחוקרים, ועיצבו במידה רבה את הפילוסופיה היהודית בימי הביניים.

* כתבי הרמב"ם: ספר המצוות, מילות ההיגיון, מאמר בהנהגת הבריאות, המאמר הנכבד ('סמי המוות והרפואות נגדם'), לפחות חלק מפירוש המשנה.

* פירושי אבן רשד לספרי אריסטו: קיצור (כללי) ספר הנפש, קיצור ספר השמים והעולם, קיצור ספר האותות העליונות, קצור ספר ההוויה וההפסד, קיצור ספר החוש והמוחש, קיצור ספר השמע הטבעי, קיצור ספר מה שאחר הטבע, הביאור האמצעי לספר הנפש.

* כתבי פילוסופיה: ההיקש הקצר לאלפאראבי, ספר ההתחלות לאלפאראבי, פירוש אלפאראבי לאיסגוגי; פירוש תמטיוס למאמר ל' בספר מה שאחר הטבע, ספר העגולות הרעיוניות לאלבטליוסי, פירוש אלתבריזי ל-25 ההקדמות שבתחילת חלק ב' במורה נבוכים.

* ספרי אסטרונומיה ומתמטיקה: חכמת הכוכבים לג'מינוס, מאמר בתכונה לאלבטרוג'י, קיצור אלמג'סט לתלמי, ספר היסודות לאוקלידס, פירוש פתיחת ספר היסודות לאבן אלהיתם, ספר חשבון לאלחצאר, מאמר תיאודוסיוס בגאומטריה של הכדור.

* ספרי רפואה: פרקי אבוקרט עם פירוש הרמב"ם, אלקרבדין לאלראזי, ספר החילוק והחילוף לאלראזי, צידת הדרכים לאבן ג'זאר, ארגוזה לאבן סינא עם ביאור אבן רשד, הסדר הקטן לאבן סינא, מבוא למלאכת הרפואה לחנין אבן אסחאק.

== ספריו ==
בניגוד לתרגומיו, רבים מחיבוריו המקוריים לא שרדו, ומאחרים נותרו רק קטעים קצרים. 

מלבד הפירוש לשיר השירים (הנזכר לעיל), הודפסו שלושה מחיבוריו המקוריים: ספר פיאה - פירוש רציונליסטי לאגדות חז"ל; מאמר תנינים - על מיקום גן עדן המקראי ועניינים גאוגרפיים נוספים; ופירוש האזהרות לר' שלמה אבן גבירול.

במבוא לספר מונה חיים קרייסל שמות של 18 חיבורים שכתב רבי משה אבן תיבון, ועוד שניים מסופקים.

משה אבן תיבון לא הרחיק לכת אחר השקפותיו האריסטוטליות של אביו. גם את מורה הנבוכים פירש בצורה הרמונית, תוך ביקורת על הפרשנות הרדיקלית של אביו.

==לקריאה נוספת==
*כתבי רבי משה אבן תיבון, ספר פיאה, מאמר התנינים, פירוש האזהרות לר' שלמה אבן גבירול, ההדירו והוסיפו מבואות והערות: חיים קרייסל, קולט סיראט ואברהם ישראל, באר-שבע, הוצאת הספרים של אוניברסיטת בן-גוריון בנגב, 2010.

==קישורים חיצוניים==

* 
* 
* 
* 
* 

קטגוריה:רופאים יהודים צרפתים
קטגוריה:רופאים מהמאה ה-13
קטגוריה:רבנים פרובנסלים
קטגוריה:משפחת אבן תיבון
קטגוריה:ספר המצוות לרמב"ם: פרשנים, מתרגמים ומהדירים
קטגוריה:מתרגמים יהודים
קטגוריה:מתרגמים מערבית לעברית
קטגוריה:מחדשי מילים וביטויים בשפה העברית
קטגוריה:ילידי 1195
קטגוריה:נפטרים ב-1274
קטגוריה:מפרשי פירוש האבן עזרא
לונל

לונל (בצרפתית: Lunel - לִינֶל; באוקסיטנית: Lunèl - לוּנֶל, בעבר: לוניל) היא עיר בדרום צרפת, באזור פרובאנס, 21 ק"מ ממזרח למונפלייה ו-28 ק"מ מדרום-מערב לנים.

==היסטוריה==
זמן הקמתה של העיר לונל קשה לתארוך כי היא שוכנת על אזור שהיה בעבר ביצות אך על פי האגדה היא נוסדה במאה הראשונה על ידי יהודים שברחו מיריחו לאחר כיבושה בידי אספסיאנוס. לונל הייתה חלק ממדינת פרובאנס שהייתה מדינה נפרדת מצרפת ונשלטה על ידי האפיפיור.

במאות ה-11 וה-12 הפכה לונל למרכז יהודי חשוב ואף כונתה "ירושלים הקטנה". היא ספגה השפעות תורניות ותרבותיות הן מספרד שמדרום לה והן מאשכנז (גרמניה וצרפת) שמצפון לה.

==הקהילה היהודית בלוניל== 

יהודים ישבו בלוניל כבר מימי הביניים המוקדמים. משמעות שם העיר בצרפתית הוא ירח, ולכן כונתה בפי היהודים "בקעת ירחו" או "מגדל ירחו". 

בתקופת ימי הביניים הייתה העיר מרכז תורני חשוב שחיו ופעלו בו תלמידי חכמים מלומדים ופילוסופים יהודיים, בהם משולם בן יעקב מלוניל וחמשת בניו, בני משפחת , יהונתן מלוניל, זרחיה הלוי, אבא מארי הירחי, אברהם בן נתן, מנוח בן יעקב, רבי אהרן הכהן מלוניל. הנוסע בנימין מטודלה התארח בעיר בשנת 1166 ומצא שם כ-300 יהודים. 

"חכמי לוניל" עמדו בקשרי מכתבים עם הרמב"ם ועם חכמי ספרד הסמוכה, כרמ"ה והרשב"א, ונטלו חלק פעיל בפולמוסים השונים על ספריו של הרמב"ם ועל לימוד הפילוסופיה באותה תקופה.

==ראו גם==
* יהדות צרפת

==קישורים חיצוניים==

* 
* 

==הערות שוליים==

קטגוריה:יהודים ויהדות בימי הביניים
קטגוריה:צרפת: ערי חוף
קטגוריה:לנגדוק-רוסיון: ערים
קטגוריה:מקומות שנקראו על שם הירח
עודד בלוש

עודד בלוש (נולד ב-28 בספטמבר 1957) הוא כדורגלן עבר ישראלי אשר שימש כקפטן מכבי חיפה בשנות ה-70 והפועל חיפה בשנות ה-80, וכן שיחק בליגה הבכירה בארצות הברית. בלוש שיחק כבלם וכקשר אחורי.

== ביוגרפיה ==
בלוש גדל במחלקת הנוער של מכבי חיפה תחת הדרכתו של כוכב העבר אשר עלמני, וכבר בגיל 16, ב-29 בדצמבר 1973 ערך את הופעתו הראשונה בקבוצה הבוגרת של מכבי חיפה במשחק הליגה נגד בני יהודה. בגיל 21 התמנה לקפטן הקבוצה, אך שנה לאחר מכן עזב לשחק בארצות הברית בקבוצות סן דייגו סוקרס וסן חוזה ארת'קווייקס, לצד שחקנים כגון הוגו סאנצ'ס וג'ורג' בסט.

כאשר מכבי חיפה שבה לליגה הבכירה בשנת 1981 קיבל אישור להצטרף אליה מחדש, אולם חודשיים וחצי לאחר שהוחזר, הוחלט לוותר על שירותיו. לבסוף הושאל להפועל כפר סמיע מליגה ג'. מאוחר יותר עבר להפועל חיפה שם התמנה במהלך השנים לקפטן ולמרות היותו בלם, סיים באחת מעונותיו בקבוצה כמלך השערים שלה.

בזמן ששיחק בהפועל חיפה הקים בלוש, יחד עם שותף, את חברת התיירות "צבר". כיום בלוש נשוי עם שני ילדים ועוסק בתחום הפרסום.

== קישורים חיצוניים ==

* [https://web.archive.org/web/20160303171555/http://maccabi-haifafc.walla.co.il/?w=%2F2209%2F%40entity עמוד השחקן], באתר מכבי חיפה

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בלמי כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:כדורגלנים ישראלים בארצות הברית
קטגוריה:ישראלים שנולדו ב-1957
בית"ר תל אביב (כדורסל)

בית"ר תל אביב היא קבוצת כדורסל ישראלית מהעיר תל אביב, המתמודדת בליגה א'. ומארחת באולם נווה אליעזר. הקבוצה שיחקה בעבר בליגה הראשונה במשך 14 עונות ב-3 קדנציות.

==היסטוריה==
הקבוצה הופיעה לראשונה בליגת העל בעונת עם המאמן שלום קוסובר והשחקנים: גדעון רוס, משה שרם, אורי יזרסקי, יצחק אלוני, שמואל בילאואר, עזריאל דנציגר "חניבעל", אריה אלבו, ארנון שגיב, יעקב פרייבך, אהרון צור, צבי סטריקובסקי. אך לא שרדה ונשרה לליגה השנייה מהמקום האחרון עם מאזן של 7 ניצחונות מ-26 משחקים.

הקדנציה השנייה בעונת (עם המאמן פיני גרשון) הייתה יותר מוצלחת והקבוצה שרדה 11 עונות רצופות, עד לעונת 1987/88 ונשרה מהמקום ה-11 עם מאזן של 4 ניצחונות מ-22 משחקים.

בשנות השבעים הייתה למועדון מחלקת נוער מפוארת בהנהלתם של יורם נאג'י ואפריים יחימוביץ'בו החלו דרכם המאמנים הצעירים דאז, פיני גרשון, צביקה שרף ומשה ויינקרנץ. שיא ההישג של מחלקת הנוער היה בזכית קבוצת הנוער באליפות המדינה בעונת 75/76 - הישג חד פעמי שלא חזר על עצמו. שיחקו אז בקבוצה אבנר שם טוב, אלי קנטי, גידי לקס, שי כספי, האחים עופר ושמואל יערי, ציון גבאי, רמי סופר, דוד (יול) ברדוש, אחישי פלדמן, ישי מור. 
 
הקבוצה חזרה לליגה הראשונה בעונת ושרדה שתי עונות בלבד וירדה בפעם השלישית עם מאזן של 4 ניצחונות מ-22 משחקים.

ומאז לא חזרה ושיחקה בליגות נמוכות. בסיום עונת 2009/10 העפילה הקבוצה לליגה א', אך שרדה עונה אחת בלבד ונשרה חזרה לליגה האחרונה. בסיום עונת 2011/12 העפילה הקבוצה בחזרה לליגה א'.

המועדון מפעיל מחלקת נוער מצומצמת של 3 קבוצות גיל: קבוצת הילדים, קבוצת נערים וקבוצת נוער.

מגרשה הביתי היה מגרש מרצפות פתוח לגמרי עם יציעים מעץ. מיקומו היה על גדת הירקון הדרומית במקביל לרח' בני דן, בין שבט הצופים לבין מגרש אוסישקין ששימש את הפועל תל אביב. מגרש זה "מככב" בסרטם של אריק איינשטיין ואורי זהר - "עיניים גדולות".

==שחקנים בולטים בעבר==

==מאמנים בעבר==

תל אביב
תל אביב
קטגוריה:בית"ר תל אביב
וספה 400

וספה 400 מודל 1959 שמורה ומשוחזרת
וספה 400 "קבריולה" משנת 1959
סביבת נהג מינימליסטית
וספה 400 היא דגם של מכונית מיקרו מתוצרת חברת פיאג'ו אשר יוצרה בין השנים 1957-1964.

==היסטוריה==
הדגמים הראשונים של אב הטיפוס הוצגו בשנת 1956 והמכונית הוצגה לראשונה בתערוכת המכוניות בפאריס בשנת 1957. המטרה בתכנון ויצור הרכב הייתה להתחרות בפיאט 500, דגם מכונית המיקרו המצליח של חברת פיאט.

בשנה הראשונה יוצרו 12,000 מכוניות מדגם זה שהוצעו בשתי גרסאות: בסיסית ו"דה לוקס", שהיה בעל תוספות אבזור כגון מגבים. המכונית מן הדגם הבסיסי אובזרה באופן מינימלי. מושבי הנהג והנוסע היו בנויים ממסגרת מתכת אשר עליה נמתח בד ברזנט. ציפוי הפנים של הדפנות עשוי פלסטיק דק המותקן על נקודות החיבור של מסגרת המתכת. לוח המחוונים כלל מד מהירות ונוריות התרעה לאור גבוה, דלק וטעינה בלבד.

בדגמי 1959 הציגה וספה 400 שיפורים נוספים באיבזור כגון חלונות הנפתחים בהחלקה על גבי מסילה, מושבים משופרים, ועיצוב פנימי נעים יותר. וספה 400 כללה גם דגם "קבריולה" בעל גג נפתח העשוי מברזנט, אשר היה ניתן להפשיל אותו בגלגול לאורך מסילות שהותקנו בגג ונקשר מאחור על מכסה המנוע.

בסך הכל יוצרו כ-34,000 מכוניות מדגם זה.

==מאפיינים טכניים==
*מנוע: אחורי, בנזין, בן שני צילינדרים, שתי פעימות בנפח 393 סמ"ק, מקורר אוויר. הספק: 12-14 כוח סוס ב-4,350 סל"ד, מומנט מרבי: 2.7 קג"מ ב-2,200 סל"ד
*מתלים: נפרד לכל גלגל, בעלי פעולה כפולה (שמן וקפיץ). מוט נגד גלגול בציר הקדמי.
*תיבת הילוכים: שלושה או ארבעה קדמיים, הילוך אחורי.
*דלתות: בפתיחה קדמית (דלתות התאבדות).

===ממדים===
*אורך: 2,850 מילימטר
*רוחב: 1,100 מילימטר
*בסיס גלגלים: 1,693 מילימטר
*משקל ריק: 375 קילוגרם
*משקל מקסימלי:595 קילוגרם

===ביצועים===
*מהירות מקסימלית: 80-90 קילומטר לשעה (בתנאי דרך טובים)
*תאוצה: מ-0 ועד המהירות המקסימלית: 25 שניות
*צריכת דלק: 20 קילומטר לליטר

==קישורים חיצוניים==

קטגוריה:מכוניות מיקרו
קטגוריה:דגמי מכוניות שהושקו ב-1957
קטגוריה:מכוניות מנוע אחורי
טרוגונופיים

טרוגונופיים (שם מדעי: Trogonophidae, מכונים גם לטאות טבעת מדבריות), הם משפחה של לטאות דמויי תולעים מתת-סדרת הטבעונים, חסרי גפיים טורפים.

הטרוגונופיים נבדלים מהמשפחות האחרות של הטבעונים במבנה השיניים האקרודונטי שלהם. הם מצויים בסומליה, חצי האי ערב, איראן וסוקוטרה, ומין אחד שלהם נמצא במרוקו, תוניס ואלג'יריה.

במשפחת הטרוגונופיים ארבעה סוגים הכוללים שישה מינים:
* משפחת טרוגונופיים (Trogonophidae)
**מין יחיד Diplometopon zarudnyi
**סוג ומין יחיד Pachycalamus brevis
**סוג ומין יחיד Trogonophis wiegmanni
**סוג Agamodon
***מין Agamodon anguliceps
***מין Agamodon arabicus

==קישורים חיצוניים==

==הערות שוליים==

קטגוריה:טבעונים (זוחלים)
בוניפקיוס השלישי

בוניפקיוס השלישי (בלטינית: Bonifacius III; נפטר ב-12 בנובמבר 607) כיהן כאפיפיור מ-19 בפברואר 607 ועד פטירתו באותה שנה. על אף תקופת כהונתו הקצרה, הייתה לפעולותיו השפעה רבה על מעמד האפיפיורות בדורות הבאים.

==ביוגרפיה==
בוניפקיוס היה בנו של יוחנן קאטאאדיוק, רומאי ממוצא יווני.

בעת שכיהן כדיאקון הרשים בוניפקיוס את האפיפיור גרגוריוס הראשון, אשר בשנת 603 מינה אותו לתפקיד האפוקריסיאריוס (הנונציו לחצר הקיסרית של האימפריה הביזנטית), תפקיד בו כיהן עד שנת 606. בתפקיד זה יצר בוניפקיוס קשרים עם הקיסר פוקאס וזכה להערכה רבה של הקיסר.

לאחר מותו של האפיפיור סאביניאנוס בפברואר 606 נבחר בוניפקיוס לתפקיד האפיפיור, אולם שב לרומא מקונסטנטינופול רק שנה לאחר מכן. לא ברורה סיבת האינטרגנום הארוך. ישנה סברה כי המתנה זו נבעה ממחלוקות אודות בחירתו - לפי סברה זו בוניפקיוס סירב לקבל את התפקיד כל עוד התקיימו מחלוקות אלה.

בהגיעו לרומא הוציא בוניפקיוס צו האוסר על דיון במינוי יורש לאפיפיור במהלך כהונתו של אפיפיור מכהן. על פי צו זה, העובר על הצו יוחרם. צו נוסף שהוציא קבע כי לא יבחר אפיפיור חדש קודם לחלוף שלושה ימים ממותו של האפיפיור הקודם - וזאת במטרה שהבחירות לכהונה יתקיימו באופן חופשי מלחצים. שני צווים אלה קבעו את אופן בחירת האפיפיור ופועלים לפיהם גם כיום.

בשל יחסיו הקרובים עם הקיסר הביזנטי, קיבל בוניפקיוס הכרזה מהקיסר הקובע כי האפיפיור היושב ברומא עומד מעל כל הכנסיות האחרות (הכרזה הדומה לזו שהוציא הקיסר יוסטיניאנוס הראשון שמונים שנה קודם לכן). ההכרזה העניקה את התואר "ההגמון העולמי" להגמון של רומא - צו אשר בפועל סיכל את מאמציו של ההגמון קיריאקוס מקונסטנטינופול לשאת בתואר זה.

בוניפקיוס נפטר ב-12 בנובמבר 607 ונקבר בבזיליקת פטרוס הקדוש ברומא.

==קישורים חיצוניים==

* [http://www.newadvent.org/cathen/02660b.htm קורות חיים]
* 

קטגוריה:אפיפיורים בימי הביניים
קטגוריה:הכס הקדוש: דיפלומטים
קטגוריה:אפיפיורים במאה ה-7
קטגוריה:ילידי 540
קטגוריה:נפטרים ב-607
רז'יס מארקון

רז'יס מארקון
רז'יס מארקון (בצרפתית: Regis Marcon; נולד ב-14 ביוני 1956) הוא שף צרפתי.

==ביוגרפיה==

רז'יס מארקון נולד בכפר סן-בונה-לה-פרואה (משמעות השם היא: המצנפת הקדושה הקרה), בין ולה לוויוארה באזור לואר עילי. הוריו התיישבו בכפר ב-1948. אמו, מארי-לואיז, ניהלה פאב ומטבח, ואביו, יואנס, הוא סוחר יינות.

הוא פתח את מסעדת אוברז' דה סים (Auberge des Cimes) ביחד עם אשתו מישל ב-1979, בכפר בו נולד. ב-2005 הקים מבנה חדש למסעדתו באותו הכפר ושינה את שמה למסעדת רז'יס וז'אק מארקון (Régis et Jacques Marcon). הוא זכה בפרס טטינג'ה ב-1998, פרס בריה סאווארן ב-1992 ופרס בוקיז ד'אור ב-1995. ב-1997 קיבל שני כוכבים במדריך מישלן האדום. ב-2000 זכה ב-19 נקודות בגו מיו ונבחר לשף השנה וב-2001 נבחר שוב לשף השנה. ב-2005 זכה בשלושה כוכבים במישלן.

מטבחו של מארקון משלב תבשילים וחומרי גלם מאזורו. סמל המסעדה הוא הפטרייה שמעטרת בתמונות ובפסלים את קירותיה. מטבחו מבוסס על עשבים וצמחים שגדלים באזור. מדי בוקר יוצא צוות המטבח ללקט באזור. כמו כן מככבים בתפריטו ברווזים מפוטמים, טלה מקומי וגבינות האזור.

המסעדה פתוחה תשעה חודשים בשנה. בצמוד למסעדה יש מלון בוטיק, השייך לרשת רלה א שאטו, ובו 12 חדרים.

כיום (2011) המסעדה מחזיקה בשלושה כוכבי מישלן. המסעדה נכללת במדריך השולחנות הגדולים בעולם.

==ספרו==

<div style="direction: ltr;">
* (with Jean-Francois Abert) Marvelous Recipes from the French Heartland, Ici La Pr, 2002.
</div>

==לקריאה נוספת==

* אביטל ענבר, "מטבח הליקוט של רז'יס מארקון", גורמה מעריב, 2004.

==קישורים חיצוניים==

* 
* [http://www.dininginfrance.com/marcon.htm המסעדה באתר dininginfrance]
* [https://web.archive.org/web/20101110015328/http://www.regismarcon.fr/prepage.php אתר המסעדה]
* [http://www.lesgrandestablesdumonde.com/indexb.php?p=restos&id=33 המסעדה באתר השולחנות הגדולים בעולם]

קטגוריה:שפים צרפתים
קטגוריה:מחברי ספרי בישול צרפתים
קטגוריה:צרפתים שנולדו ב-1956
בוניפקיוס הרביעי

בוניפקיוס הרביעי (בלטינית: Bonifacius IV; באיטלקית: Bonifacio IV; 550 לערך – 8 במאי 615) כיהן כאפיפיור מ-25 בספטמבר 608 ועד פטירתו. לימים הוכרז כקדוש נוצרי.

בוניפקיוס היה בנו של יוחנן, רופא מל'אקווילה. שמו המקורי אינו ידוע.

בתקופת כהונתו של האפיפיור גרגוריוס הראשון כיהן בוניפקיוס כדיאקון. בוניפקיוס קיבל את רשותו של קיסר האימפריה הביזנטית פוקאס להפוך את הפנתאון ברומא, מקדש אשר נבנה על ידי מרקוס ויפסניוס אגריפה לאלים הרומיים יופיטר, ונוס ומארס, לכנסייה נוצרית. ב-1 בנובמבר באותה שונה הוקדש הפנתאון כ"כנסיית מרים הקדושה של הקדושים המעונים" (Santa Maria ad Martyres). היה זה המקרה הראשון בו מקדש פגני ברומא הפך לכנסייה נוצרית.

בוניפקיוס נבחר לתפקיד האפיפיור לאחר אינטרגנום של תשעה חודשים, לאחר מותו של בוניפקיוס השלישי.

בדה ונרביליס מציין כי מליטוס, ההגמון הראשון של לונדון נסע לרומא להתייעץ עם בוניפיקיוס על דרכה של הנצרות באנגליה.

בוניפקיוס נקבר בבזיליקת פטרוס הקדוש, ולימים הוכרז כקדוש נוצרי. יום חגו הוא 25 במאי.

עצמותיו הועברו מספר פעמים בתוך הבזיליקה: במהלך המאה התשיעית או העשירית, במהלך המאה ה-13, בהוראתו של בוניפקיוס השמיני וב-21 באוקטובר 1603 עם יסוד הבזיליקה החדשה.

==קישורים חיצוניים==

* [http://www.newadvent.org/cathen/02660c.htm קורות חיים]
* 

קטגוריה:אפיפיורים בימי הביניים
קטגוריה:קדושים נוצרים
קטגוריה:אפיפיורים במאה ה-7
קטגוריה:ילידי 550
קטגוריה:נפטרים ב-615
אטרוריה (בריטניה)

אחוזת [[אטרוריה הול]]
אטרוריה (אנגלית: Etruria) הוא כיום פרוור של העיר סטוק און טרנט (סטוק שעל נהר הטרנט), במחוז סטפורדשייר באנגליה. 
== היסטוריה ==
אטרוריה הייתה המרכז העיקרי והסופי של חברת הקדרות והחרסינה וג'ווד. ב-1769 העביר ג'וזאיה וג'ווד את מרכז הייצור מברסלם לאטרוריה. המקום נקרא על שם המחוז האיטלקי ההיסטורי אטרוריה, שבו התגוררו האטרוסקים הידועים ביצירות האמנות שלה. אזור הייצור והמגורים כיסה 1400 דונם (או 360 אקר) ליד תעלת טרנט-מרזי. במקום, לצד האחוזה של וג'ווד (אטרוריה הול) היו גם בתי המלאכה של אטרוריה שהמשיכו לפעול כחלק מוודג'ווד עד 1950. כיום נמצא מפעל וג'ווד בברלסטון, כ-10 ק"מ דרומית לאתר אטרוריה המקורי.

בין תושבי אטרוריה הול היה גם חלוץ ענף הצילום, תומאס וג'ווד, ובאחוזה הוא פיתח רבות מן ההמצאות שלו.

לאחר שחברת וג'ווד עברה מאטרוריה, המקום הוזנח והתדרדר. בשנות ה-80 הפך האזור למוקד "פסטיבל הגנים של סטוק און טרנט" (Stoke-on-Trent Garden Festival) וכיום הוא מפותח. במקום גם מספר בתי דפוס לעיתונות המקומית של סטוק און טרנט. בנוסף, הוקם באטרוריה "המוזיאון התעשייתי של אטרוריה" (Etruria Industrial Museum), המוקדש לתקופת המהפכה התעשייתית, למוזיאון הוענק מעמד של מונומנט רשום.

==קישורים חיצוניים==

קטגוריה:הממלכה המאוחדת: תעשייה
קטגוריה:סטפורדשייר
לוונשטיין

לֶוֶונשטַיין (בגרמנית: Löwenstein ) היא עיר במחוז היילברון במדינת באדן-וירטמברג שבדרום גרמניה.

העיר מוזכרת לראשונה ב-1123.

מבצר העיר, שנהרס על ידי כוחות האימפריה הרומית הקדושה ב-1634, שימש למגורי משפחת רוזני לוונשטיין-וירטהיים.

בעיר מתגוררים 3,374 תושבים (נכון ל -31 באוגוסט 2020)<ref></ref>

== נקודות עניין ==

* פרייהאוס, הבניין העתיק ביותר בלוונשטיין, נבנה במאה ה-14 ושימש למגורים. בשנת 1979 הפך הפריהאוס לרכוש העיר ושופץ, ומאז שנת 1993 מאכלס את מוזיאון מנפרד קיבר.
* בטירת לוונשטיין, שנבנתה במאה ה-11, מתקיימים סיורים המתארים את היסטוריית המקום.
* מנזר ליכטנשטרן - המקום נוסד בשנת 1242 ומכיל כנסייה, ציורי קיר, גינת נוי וספרייה. כיום משמש כבית ספר ומרכז טיפולי לילדים עם צרכים מיוחדים.
* שעון השמש בתכנונו ועיצובו של הוגו קראוטר הממוקם בפארק, מציין את הזמן המקומי וכן את השעה בנקודות אחרות על פני כדור הארץ<ref></ref>. 

== קישורים חיצוניים == 

== הערות שוליים ==

*

קטגוריה:באדן-וירטמברג: ערים
קנלאים

קנלאים (שם מדעי: Canellales) היא סדרת צמחים פרימיטיביים המחולקת לשתי משפחות: וינטריים וקנליים. במשפחות אלו יש 136 מיני עצים ושיחים. הקנליים נפוצים באמריקה הטרופית ובאפריקה והוינטריים נפוצים באזור האנטארקטי.

עד שנת 1999, שתי משפחות אלו לא נחשבו קרובות. הווינטריים נחשבו למשפחה פרימיטיבית (העצה והשחלה לא דמו למערכת בעלי הפרחים) והקנליים נחשבו למשפחה קדומה של משפחת מיריסטיסאה (Myristicaceae). אולם מחקר על בסיס פילוגנטיקה מולקולרית ומורפולוגיה, תמך באיחוד שתי המשפחות האלו. כך שבמיפוי APG II של שנת 1998 המשפחות היו נפרדות ובדירוג של שנת 2003 הן אוחדו תחת סדרה אחת.

==קישורים חיצוניים==

* 

*
קטגוריה:צמחים שתוארו ב-1957
קטגוריה:טקסונים שתוארו בידי ארתור קרונקויסט
קטגוריה:סדרות צמחים